Tr.: südwestl. Troas — Alexandria Troas — 133-134 AD
Region: Asia Minor — Troas

αγαθη τυχη αυτοκρατωρ καισαρ θεου τραιανου παρθικου υιος θεου νερβα υιωνος τραιανος αδριανος σεβαστος αρχιερευς μεγιστος δημαρχικης εξουσιας το υπατος το πατηρ πατριδος συνοδω θυμελικη περιπολιστικη των περι τον διονυσον τεχνειτων ιερονεικων στεφανειτων χαιρειν τους αγωνας παντας αγεσθαι κελευω και μη εξειναι πολει πορους αγωνος κατα νομον η ψηφισμα η διαθηκας αγομενου μετενενκειν εις αλλα δαπανηματα ουδε εις εργου κατασκευην εφιημι χρησασθαι αργυριω εξ ου αθλα τιθεται αγωνισταις η συνταξεις διδονται τοις νε[ι]κησασιν ει δε ποτε επειξαι πολιν τοτε μοι γραφεσθω ανευ δε εμης συνχωρησεως μηδεν προς το τοιουτο τι εξεστω λαμβανειν ταδε εις τους αγωνας αποτεταγμενα χρηματα. εκεινο μεν γαρ ουκ αδικιαν μονον αλλα τροπον τινα και ενεδραν εχει το κατανγειλαντας αγωνα και καλεσαντας τους αγωνιστας επειτα ηκοντων η ευθυς η εξ αρχης η μερη τινα αγαγοντας μεταξυ διαλυσαι την πανηγυριν. και ενθα αν γενηται τουτο τα μεν αθλα οι αγωνισται και ανευ του αγωνισασθαι διανεμεσθωσαν τον δε εισηγησαμενον τι τοιουτο η επιψηφισαντα η το εργον πραξαντα εγω καλεσω δωσοντα ευθυνας του παρακουσαι των διατεταγμενων και υφεξοντα την δικαιαν τειμωριαν μειλησιοις και χειοις επεστειλα αποδουναι υμειν τους αγωνας ους εξελιπον τα περι τα αθλα και τας συνταξεις δικαιως αιτιασθαι και γαρ αυτος οιδα τους εν ταις πολεσι διοικουμενους τα τοιαυτα ει μη τι και αυτοι λαβοιεν αποστερουντας τα οφειλομενα τοις αθληταις. τα μεν δη των αθλων ουτω γεινεσθω τοις αγωσι ως επι παν αρχη τις ημετερα παρατυγχανει ο δ αγωνοθετης εκαστου αγωνος τω ηγεμονι του εθνους η ανθυπατω η ταμια η πρεσβευτη η οστις αν ο παρων η προ μιας ημε[ρας] εκαστου αγωνισματος παραριθμειτω του θεματος το αργυριον ο δε ενβαλων εις φασκωλιον και κατ[αση]μηναμενος τιθετω παρα τον στεφανον εαν τε μουσικον το αγωνισμα η η γυμνικον και ο νεικησας ευθυς επι τη νεικη συν και τω στεφανω παντων ορωντων λαμβανετω. αι δε συνταξεις διδοσθωσαν τοις ιερονεικαις κατα τας ωρισμενας προθεσμιας ο δε ου δους αρχων η ταμιας και ημιολιον τω ιερονεικη προσφερετω εστω δε η συνταξις αργυριον αυτο αι τε γαρ πολεις ου πυρον ουδε οινον υπεσχοντο τοις αγωνισταις και ουδ εκεινους προς τω ζημιουσθαι καπηλευειν δικαιον. μαστειγουν αγωνιστην ει δεησαι κεκληρωμενοι μεν προς τουτω εστωσαν μαστειγοφοροι προσιτωσαν δε κατα δυο η αν ταξει τυχωσιν λαχοντες πρωτοι τινες και δευτεροι καν δεησει τριτοι. δει μεν γαρ ειναι τι επηρτημενον δεος τοις αγωνισταις και σωφρονιζεσθαι τους πλημελουντας αλλ ως μη υπο πολλων ομου παιεσθαι και εις μονα τα σκελη και μητε ακρωτηριασθηναι τινα μητε αλλη λυπη περιπεσειν εξ ης και προς την ασκησιν αυτην χειρων εσται. τους κορινθιων λογισμους τω ανθυπατω επεμψα γραψας ως ταχιστα εξετασαι τα εν αυτοις και προς δυναμιν των δημοσιων πορων αποφηνασθαι ποτερον δυο μερη προσηκει λαμβανειν τους ιερονεικας η το ημισυ μεχρι δε οι κορινθιοι διδασκουσιν περι των λογων τα δυο μερη διδοτωσαν. τους μουσικους εκατοστας συντελειν ει τα τοις ξυσταρχαις διδομενα τινα εχει πιθανον λογον η τι κοινον τοις μουσικοις προς τους ξυσταρχας εστιν. πως δε ουχι την αυτην αλογιαν εσχεν αν ει και οι των μουσικων αρχοντες παρα των αθλητων εκατοστας λαμβανειν ηξιουν αλλ οι μεν αθληται διδοτωσαν τας τεταγμενας εκατοστας εχουσι γαρ τι οικειον προς τους ξυσταρχας και του επιτηδευματος κοινωνουντος και υπ αυτοις αγωνιζομενοι. το δε ενδεον εις το τοις ξυσταρχαις τεινομενον η τας πολεις αι διατιθεασιν τους αγωνας προσαναπληρουν αξιον η τους αγωνοθετας τους τε στεφανους και την πορφυραν εχοντας. επεστειλα δε τω κοινω της ασιας συνεδριω και βουλευσασθαι περι τουτου και ταξαι πορους αφ ων το ενδεησον εκ του τας των μουσικων εκατοστας υφειρησθαι δοθησεται τοις ξυσταρχαις. περι των σαλπικτων και των κηρυκων εγραψα εφεσιοις ως μη ανανκαζεσθαι αυτους εκ των ιδιων εγειρειν ανδριαντας ει και τουτοις εξ ων νυσιος απελιπεν χωριων ανιστασθαι ησαν δε τινες εμπειροι των επιχωριων οι λεγοντες οτι εαν επιμελεια γενηται των κτηματων η δεουσα και των λογισμων ακρειβης εξετασις περιεστι τι των χρηματων. εγραψα και ποπλιω μαρκελλω τω κρατιστω φιλω μου και της συριας ηγεμονι προνοησαι του εν απαμεια αχθεντος αγωνος τα θεματα αποδοθηναι τοις νενεικηκοσιν αλεξιανον αγωνοθετουντα α κατασχειν φατε. επεστειλα και τοις των εθνων συνεδριοις δηλων οτι εφεσιοι τα εν βαλβιλλειοις αγωνισματα εις δυο αγωνας καταδιενειμαν και δει τους τα αδριανεια εκει νεικωντας ουτως λαμβανειν τας συνταξεις ως ελαμβανον ηνικα τα βαλβιλλεια ενεικων. γεγραπται τουτο και πετρωνιω μαμερτεινω τω φιλω μου και επαρχω της αιγυπτου ως κακει τελοιτο τοις νεικωσι τα εφεσιων αδριανεια η ουσα υμειν αλειτουργησια και ατελεια βεβαια εστω. τοις δε αποθνησκουσιν αθληταις και μουσικοις οι τον ολον βιον διατελουσιν αποδημουντες φιλανθρωπον εστιν ανεισθαι τα τελη τα επι ταις ταφαις. αι συνταξεις επι ταις νεικαις ουκ αφ ης αν εισελαση τις ημερας οφειλονται αλλα αφ ης αν τα περι της νεικης γραμματα αποδοθη ταις πατρισιν αυτων τοις δε επι αγωνας αλλους επειγομενοις εξεστω και πεμπειν τα γραμματα. οι κατα τους της συνοδου νομους συνβαλλοντες κα[ι] αν παυσωνται ασκουντες καν ρωμαιοι γενωνται εκεινοις τοις νομοις ενεχεσθωσαν καθ ους συμβεβληκασιν. τους νομους τους των αγωνων καθ εκαστην πανηγυριν προγεγραφθαι κελευω ως μη υπο αγνοιας πραττοιτο τι των απειρημενων. εν ταις ενκρισεσιν πολειτη συνηγορειν μη εξεστω επειδη νομιζεται δια τας επιχωριων δυναμεις αδικους γεινεσθαι τας ενκρισεις. τα νενομισμενα δικαστηρια περι των ζημιων αποδιδοσθω κατα τους παρ εκαστοις νομους. του δε γεινεσθαι ταυτα παντα ως εγω διεταξα επιμελησονται παρ εκαστοις ουτοι εθνους ηγουμενοι συνχωρω δε υμειν ενθα αν βουλησθε και στηλλαις ενγραψαι αυτα ως πασιν ειη γνωριμα. ευτυχειτε. αυτοκρατωρ καισαρ θεου τραιανου παρθικου υος θεου νερβα υιωνος τραιανος αδριανος σεβαστος αρχιερευς μεγιστος δημαρχικης εξουσιας το υπατος το πατηρ πατριδος συνοδω θυμελικη περιπολιστικη των περι τον διονυσον τεχνειτων ιρονεικων στεφανειτων χαιρειν ως εδοξε μοι τεταχθαι τους αγωνας περι ων εν νεαπολει λογοι και αξιωσεις επ εμου εγενοντο υμειν τε εδηλωσα και προ[ς] τ[α] εθνη και τας πολεις αφ ων πρεσβειαι περι τουτου παρησαν επιστελλω την δε αρχην απ ολυμπιων εποιησαμην οτι εστιν αρχαιος ο αγων ουτος και ενδοξοτατος των γε ελληνικων μετα δε τα ολυμπια ισθμια εστω μετα δε ισθμια αδριανεια ως αρχεσθαι τον αγωνα παυσαμενης της εν ελευσεινι πανηγυρεως τη υστεραια εστιν δε αυτη κατα αθηναιους νουμηνια του μαιμακτηριωνος τεσσαρακοντα ημεραι αδριανειων εστωσαν. ο δ εν ταραντι αγων μετα αδριανεια αγεσθω του ιανουαριου μηνος απο δε καπετωλειων ως μεχρι νυν επετελεσθη αγομενων εν νεαπολει αγωνων ειτα ακτια αρχομενα μεν τη προ καλανδων οκτωνβριων συντελουμενα δε εν τεσσαρακοντα ημεραις. εν παραπλω δε ο εν πατραις αγων ειτα ηραια και νεμεια απο καλανδων νοεμβριων εις καλανδας ιανουαριας μετα δε νεμεια παναθηναια ωστε συντελεισθαι τον αγωνα επ αυτης της κατα τον αττικον χρονον εν η μεχρι νυν συνετελεσθη μετα δε παναθηναια ζμυρναιοι αγετωσαν ες μεν πλουν των αγωνιστων εχοντων πεντεκαιδεκα ημερας απο του παναθηναιων οπλου του δε αγωνος αρχομενου μετα τας πεντεκαιδεκα ευθυς συντελουμενου δε τετταρακοντα ημεραις απο δε του εν [ζμ]υρνη οπλου δυο ημερας διαλιπων ο περγαμηνων αγων αρξασθω τε ευθυς και ταις τετταρακοντα ημεραις συντελεισθω εφεσιοι δε απο του εν περγαμω οπλου διαλιπετωσαν ημερας τεσσαρας εστω δε ο αγων απο της αρχης της τεσσαρακοστης συντετελεσμενος. ειτα εκειθεν επι πυθια οι αγωνισται και ισθμια τα επι πυθιοις και τα εν μαντινεια κοινα αχαιων και αρκαδων ειτα ολυμπεια. εν τωδε ετει πανελληνια επιτελειται ζμυρναιοι μεν αρξονται των παρ αυτοις αδριανειων απο της προ μιας νωνων ιανουαριων και επι τεσσαρακοντα ημερας αξουσιν την πανηγυρ[ι]ν εφεσιοι δε δυο ημερας απο του εν ζμυρνη οπλου διαλιποντες αρξονται των παρ αυτοις ολυμπειων εις τα ολυμπια αυτα και τα επ αυτοις βαλβιλλ[εια δυ]ο και πεντηκοντα ημερας εχοντες επι δε βαλβιλλειοις πανελληνια και ολυμπια επι πανελληνιοις. νεικομηδευσιν εγω συνεβουλευον υπο[----------] την προθεσμιαν του παρ αυτοις αγωνος οι δε φασιν περιεχεσθαι του συνηθους καιρου αγετωσαν δη οποτε αυτοι βουλωνται. θεσσαλονεικει[ς -------] και περινθιοι και λαυδικεις και ιεραπολειται και φιλαδελφεις και τραλλιανοι και θυατειρηνοι και ει τινων αλλων πρεσβειαι περι τουτου [------- αφι]κοντο πριασθωσαν οτι τους υπο της λαμπροτατης συνκλητου κεκυρωμενους αγωνας προτειμασθαι δει τω καιρω της ταξεως επ αυτοις δεπιλοιτω[--] υ αγειν ηνικ αν γεινωνται. χειους δε το μη αγειν τον εαυτων αγωνα εις τον κατηνγελμενον καιρον δια το μη εχειν βεβαιαν προθεσμιαν ου βλαψει προς το ---------- εαυτοις καιρον. γενησονται δε οι αγωνισται επι παντας τους τε νυν υπ εμου τεταγμενους αγωνας κ---------- δια το μηδενα αξιωσαι πλρσλιοι περι αυτων τους πλειστους εαν πρωτον μεν πασαι πανταχου πανηγυρεις επι τεσσαρακοντα ημερας αγωνται ειτα δε μη κατατρειβωνται μετα τους αγωνας τα θεματα λπλ τουντους. εντευθεν ανανκαιον εστιν το και αλαχου μοι διατεταγμενον ενδον εν τω θεατρω και τω σταδιω προτιθεσθαι το αργυριον παρα τοις στεφανοις και τον νεικωντα λαμβανειν ευθυς ενοιε των θεωμενων ο δε ουχ ουτως αποδους αγωνοθετης διπλασειω ενεξεται τω θεματι ως το μεν ημισυ τον αγωνιστην λαβειν το δε ημισυ την πολιν ενθα ο αγων επιτελειται. ταυτα μου τα γραμματα εν στηλλαις αναγραψατωσαν αι πολεις παρ αις οι αγωνες οι διατεταγμενοι αγονται αι δε συνοδοι εν τοις ιεροις τοις εαυτων ευτυχειτε. αυτοκρατωρ καισαρ θεου τραιαν[ο]υ παρθικου υος θεου νερουα υιωνος τραιανος αδριανος σεβαστος αρχιερευς μεγιστος δημαρχικης εξουσιας το υπατος το πατηρ πατριδο[ς] συνοδω θυμελικη των περι τον διονυσον τεχνειτων χαιρειν εγω μεν το εμαυτου εθος φυλασσων διδωμι υμειν την αναπτωσιν επεισαγειν δε ταις πολεσιν αναλωματα α μη προτερον ετελεσαν ουκ ειθισμαι τας μεντοι νενομισμενας αναπτωσεις κυρω ως μη επι τοις αγωνοθεταις ειναι διαναδυεσθαι την τοιαυτην φιλοτειμιαν. ευτυχειτε.